Για τους εμπλεκόμενους με την εκπαίδευση, οι οποίοι επιθυμούν να διευρύνουν /αναπτύξουν / εξειδικεύσουν τις γνώσεις τους, προσφέρονται τα ακόλουθα Μεταπτυχιακά Προγράμματα Σπουδών (επιπέδου μάστερ) :

         [***Επιστήμες της Αγωγής***](http://www.ouc.ac.cy/web/guest/s3/programme/epa/description) (με 5 κατευθύνσεις : Εκπαιδευτική Ηγεσία και Πολιτική, Εκπαίδευση για την Κοινωνική Δικαιοσύνη, Ειδική Εκπαίδευση, Συνεχιζόμενη Εκπαίδευση, Τεχνολογίες Μάθησης και Επικοινωνίας)

         [***Συνεχιζόμενη Εκπαίδευση & Διά Βίου Μάθηση***](http://www.ouc.ac.cy/web/guest/s1/programme/sdm/description)

         [**Ελληνική Γλώσσα και Λογοτεχνία**](http://www.ouc.ac.cy/web/guest/s1/programme/elilogo/description)

         [***Θεατρικές Σπουδές***](http://www.ouc.ac.cy/web/guest/s1/programme/theasp/description) (με 3 κατευθύνσεις : Επιβίωση του αρχαίου δράματος, Θεατρική αγωγή  καιΥποκριτική & Σκηνοθεσία)

. Οι ενδιαφερόμενοι έχουν τη δυνατότητα, στην ίδια αίτηση, να επιλέξουν όσα Προγράμματα επιθυμούν.

Συνολικά, για το ακαδημαϊκό έτος 2015-2016 προσφέρονται :

         3 Πτυχιακά Προγράμματα Σπουδών,

         21 Μεταπτυχιακά Προγράμματα επιπέδου Μάστερ (17 στην Ελληνική και 4 στην Αγγλική γλώσσα),

         περιορισμένος αριθμός θέσεων για διδακτορικούς φοιτητές σε μεγάλο αριθμό ερευνητικών αντικειμένων,

         διαδικτυακά σεμινάρια με αντικείμενο τα μέσα κοινωνικής δικτύωσης.

Για περαιτέρω πληροφόρηση, μπορείτε να ενημερώνεστε μέσω του ηλεκτρονικού συνδέσμου: <http://www.ouc.ac.cy/web/guest/university/programme>

Παρέχεται, επίσης :

-Αριθμός υποτροφιών σχεδόν σε κάθε Πρόγραμμα Σπουδών,

-Έκπτωση 10% στο κόστος της κάθε Θεματικής Ενότητας (Θ.Ε.) που θα επιλέξει να παρακολουθήσει ο φοιτητής για το ακαδημαϊκό έτος 2015-2016,

-Επιπλέον έκπτωση 5% σε όσους φοιτητές αποπληρώσουν ολόκληρο το ποσό των Θ.Ε. κατά τη χρονική περίοδο καταβολής της προκαταβολής (Μάιο)

Η φοίτηση στο **Ανοικτό Πανεπιστήμιο Κύπρου** (Α.Π.ΚΥ.) διεξάγεται εξ αποστάσεως. Η μόνη υποχρέωση φυσικής παρουσίας αφορά στην τελική, γραπτή εξέταση της κάθε Θ.Ε.Το Πανεπιστήμιο φροντίζει να δημιουργεί εξεταστικά κέντρα στην Ελλάδα (Αθήνα και Θεσσαλονίκη), προκειμένου να διευκολύνει τους φοιτητές του από Ελλάδα, οι οποίοι αντιστοιχούν σε ποσοστό πλέον του 50% του συνολικού αριθμού φοιτητών του Α.Π.ΚΥ.

Το Ανοικτό Πανεπιστήμιο παρέχει τη δυνατότητα διεκδίκησης θέσης στα Προγράμματα Σπουδών του, σε όσους έχουν την πεποίθηση ότι :

      Η απόκτηση γνώσης οδηγεί στον εμπλουτισμό των επαγγελματικών προσόντων και συμβάλλει στη βελτίωση της πρακτικής εξάσκησης των καθηκόντων ενός εργαζομένου.

      Η διά βίου μάθηση τονώνει την κοινωνική, προσωπική και συναισθηματική εικόνα ενός ατόμου, προσδίδει αυτοπεποίθηση και σε πολλές περιπτώσεις δίνει νόημα και ουσία.

      Η εξ αποστάσεως εκπαίδευση αποτελεί τη σύγχρονη, καινοτόμα και πρωτοποριακή απάντηση στις ανάγκες της κοινωνίας. Η εξέλιξη της τεχνολογίας, οι συνεχώς αυξανόμενες απαιτήσεις σε όλους τους τομείς και οι γρήγοροι ρυθμοί που επικρατούν, οδηγούν τα άτομα στην αναζήτηση μιας ευέλικτης μεθοδολογίας φοίτησης.

Είναι σημαντικό, επίσης, να αναφερθεί ότι ο αριθμός των προσφερόμενων θέσεων στα πλείστα Προγράμματά μας (πτυχιακά – μεταπτυχιακά) είναι «ανοικτός». Θα  γίνουν, δηλαδή, δεκτοί όλοι όσοι συμπληρώσουν και υποβάλλουν την αίτησή τους, επισυνάψουν τα απαραίτητα πιστοποιητικά, ανάλογα με το Πρόγραμμα, και πληρούν τις ελάχιστες προϋποθέσεις που έχουν τεθεί.

Για οποιεσδήποτε επιπλέον διευκρινίσεις, παρακαλούμε να επικοινωνείτε με την ακόλουθη ηλεκτρονική διεύθυνση : **admissions@ouc.ac.cy**